Document ID: /roh_data/filtered/fineweb-2-filterrobots_roh.jsonl.gz/48740

Samedan ha numnadamain debits da radund 47 milliuns francs. Onn per onn paja la vischnanca enavos radund 1 milliun da quests debits.
Dals raps da Puntraschigna na saja la vischnanca betg dependenta, di Gian Sutter, il vicepresident da Samedan.
Sche las cundiziuns fissan dentant pli favuraivlas che tar ina banca, lura pudess la proposta da Puntraschigna esser in gudogn era per Samedan.
Betg anc segir che l’affar vegn fatg
Anc han lieu tractativas che van en ils detagls. La dumonda principala che sto vegnir sclerida è, per tge cundiziuns che Puntraschigna dat l’emprest da 5 milliuns francs.
Il davos pled en il chapitel avess la populaziun da Puntraschigna, che stuess dir gea a l’emprest.